Diari Oficial de la Generalitat Valenciana


Sumari del DOGV 4866, del 20-10-2004 (2004/10975)

ORDE d'11 d'octubre de 2004, del conseller d'Infraestructures i Transport, per la qual s'amplia el termini de justificació de les ajudes concedides mitjançant Resolució de 9 de juliol de 2004, del conseller d'Infraestructures i Transport, per al disseny i implementació d'aplicacions o plataformes de teletreball i comerç electrònic en l'entorn rural de la Comunitat Valenciana, dins del marc del Programa d'Accions Innovadores de la Comunitat Valenciana 2002-2004 (PAICV).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4866

Data del DOGV
:   20-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10979


Data del document
:   11-10-2004

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * promoció del comerç
    * venda a distància
    * informàtica aplicada
    * sistema d'informació
    * institució pública
    * suport econòmic
    * treball a distància
    * transferència de tecnologia

ORDE d'11 d'octubre de 2004, del conseller d'Infraestructures i Transport, per la qual s'amplia el termini de justificació de les ajudes concedides mitjançant Resolució de 9 de juliol de 2004, del conseller d'Infraestructures i Transport, per al disseny i implementació d'aplicacions o plataformes de teletreball i comerç electrònic en l'entorn rural de la Comunitat Valenciana, dins del marc del Programa d'Accions Innovadores de la Comunitat Valenciana 2002-2004 (PAICV). [2004/A10467]
  
Mitjançant Orde d'1 d'abril de 2004, del conseller d'Infraestructures i Transport, es van convocar ajudes per al disseny i implementació d'aplicacions o plataformes de teletreball i comerç electrònic en l'entorn rural de la Comunitat Valenciana, dins del marc del Programa d'Accions Innovadores de la Comunitat Valenciana 2002-2004 (PAICV). En la base catorze de la mencionada orde, i d'acord amb el que s'ha assenyalat en la correcció d'errors de 27 d'abril de 2004, publicada en el Diari Oficial de la Generalitat Valenciana de 4 de maig, s'establia que el beneficiari de la subvenció quedaria obligat a justificar-la davant de la Direcció General de Telecomunicacions i Investigació, amb caràcter general, abans del dia 31 d'octubre del 2004. La convocatòria de referència va ser resolta i les ajudes concretes adjudicades mitjançant Resolució de 9 de juliol de 2004, del conseller d'Infraestructures i Transport, que va ser publicada en el Diari Oficial de la Generalitat Valenciana el 16 d'agost de 2004.
  
Atesa la naturalesa, contingut i entitat dels projectes subvencionats, que requeriran d'un període major per a la seua realització i conseqüent justificació davant dels òrgans gestors de la convocatòria, i a fi de no perjudicar ni la completa i correcta execució d'aquells projectes, ni els objectius d'interés general perseguits amb la concessió de les ajudes, que no són altres que la incorporació de manera plena, equilibrada i equitativa a la societat tecnològica i del coneixement de les pimes i ciutadans de les zones rurals de la Comunitat Valenciana, s'estima necessària l'ampliació del termini de justificació de les ajudes concedides fins al 30 de novembre de 2004 inclusivament, i es manté en la resta inalterades tant l'orde de convocatòria com la resolució d'adjudicació ressenyades.
  
Per tot això, a proposta de la Secretaria Autonòmica de Telecomunicacions i Societat de la Informació, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
El termini de justificació de les ajudes concedides mitjançant Resolució de 9 de juliol de 2004, del conseller d'Infraestructures i Transport, per al disseny i implementació d'aplicacions o plataformes de teletreball i comerç electrònic en l'entorn rural de la Comunitat Valenciana, dins del marc del Programa d'Accions Innovadores de la Comunitat Valenciana 2002-2004 (PAICV), acabarà el 30 de novembre de 2004, inclusivament.